13.06.2024

13.50 Hrs

HL-OPENNING

آداب

یہ آکاشوانی ہے

خبروں کے ساتھ میں ……………… ارجمند علی خان

Music

٭ وزیراعظم نریندرمودی اٹلی کے شہر Apulia میں G7 سربراہ کانفرنس میں شرکت کیلئے آج شام روانہ ہورہے ہیں۔

٭ مرکز نے سپریم کورٹ کو مطلع کیا ہے کہNEET-UG امتحان میں ڈیڑھ ہزار سے زیادہ طلباء کو دیئے گئے Grace Marks کو ردّ کیا جائے گا۔

٭ سرکار نے کہا ہے کہ NEET-UG امتحان میں سوالنامہ افشا ہونے کا کوئی ثبوت نہیں ملا ہے۔

٭ اروناچل پردیش میں BJP لیڈر پیماکھانڈو کو لگاتار تیسری مدت کیلئے وزیراعلیٰ کی حیثیت سے حلف دلایا گیا ہے۔

٭ کویت میں ایک عمارت میں زبردست آگ لگنے سے 40 بھارتی افراد سمیت 49 غیر ملکی کارکن مارے گئے ہیں۔ متاثرہ بھارتی شہریوں کو راحت پہنچانے کیلئے بھارتی مشن، کویت کے حکام کے ساتھ رابطہ قائم کیے ہوئے ہے۔

٭ اور بیڈمنٹن میں آکرشی کشیپ سڈنی میں جاری آسٹریلین اوپن کے خواتین سنگلز کے کوارٹر فائنل میں پہنچ گئی ہیں۔

Music

اب خبریں تفصیل سے…………

PM Italy Visit

وزیراعظم نریندر مودی Apulia میں جی7- سربراہ کانفرنس میں شرکت کیلئے آج شام اٹلی روانہ ہوں گے۔

نئی دلّی میں میڈیا کے افراد سے بات کرتے ہوئے خارجہ سکریٹری ونے کواترا نے کہاکہ بھارت کو مہمان ملک کے طور پر کانفرنس میں شرکت کیلئے مدعو کیا گیا ہے۔ لگاتار تیسری مدت کیلئے اقتدار سنبھالنے کے بعد وزیراعظم کا یہ پہلا غیر ملکی دورہ ہوگا۔ انہوں نے کہا کہ اِس دورے سے بھارت کو دیگر اہم معاملات کے علاوہ عالمی خطہئ جنوب سے متعلق اُمور پر جی7- سربراہ کانفرنس میں موجود عالمی رہنماؤں سے بات چیت کا موقع بھی فراہم ہوگا۔

SC NEET

مرکز نے سپریم کورٹ کو مطلع کیا ہے کہ ایم بی بی ایس، BDS اور دیگر کورسوں میں داخلے کیلئے NEET-UG 2024 کے ایک ہزار563 امیدواروں کو Grace Marks دینے کے فیصلے کو منسوخ کردیا گیا ہے۔

مرکزی سرکار اور امتحان کے انعقاد سے متعلق ایجنسی کے وکیل نے جسٹس وِکرم ناتھ اور جسٹس سندیپ مہتا پر مشتمل تعطیلات کے دنوں میں کام کرنے والی بنچ کو مطلع کیا کہ جن طلباء کو Grace Marks دیئے گئے تھے، انہیں پھر سے امتحان میں بیٹھنے کا موقع دیا جائے گا، جو اِس مہینے کی 23 تاریخ کو ہونے کا امکان ہے۔

امتحان کے انعقاد سے متعلق ایجنسی کی نمائندگی کرنے والے وکیل نے کہا کہ Counselling کے جس نظام الاوقات کا اعلان کیا جاچکا ہے، اُس پر کوئی اثر نہیں پڑے گا، کیونکہ دوبارہ ہونے والے امتحان کے نتیجوں کا اعلان 30 جون تک کردیا جائے گا۔

سپریم کورٹ نے آج یہ بات دوہرائی کہ وہNEET UG 2024 میں داخلے سے متعلق Counselling کے عمل پر روک نہیں لگائے گی۔

اِس سے قبل تعلیم کی وزارت کی ذمہ داری سنبھالنے کے بعد میڈیا سے بات کرتے ہوئے جناب دھرمیندرپردھان نے یہ کہا کہ اَنڈر گریجویٹ کورس کے لیے قومی اہلیت اور داخلہ امتحانNEET -UG میں سوالنامہ افشا ہونے کا کوئی ثبوت نہیں ملا ہے۔

وزیرموصوف نے بتایا کہ NEET معاملے پر ماہرین تعلیم کی ایک کمیٹی بنائی گئی ہے۔ جناب پردھان نے مزید کہا کہ امتحان کے انعقاد سے متعلق قومی ایجنسی میں بدعنوانی کے الزامات بے بنیاد ہیں اور یہ ایجنسی ایک معتبر ادارہ ہے۔

Arunachal Cm Oath

اروناچل پردیش میں آج BJP کے لیڈر پیما کھانڈو کو اِیٹا نگر کے دُورجی کھانڈو کنونشن سینٹر میں ریاست کے وزیراعلیٰ کی حیثیت سے حلف دلایا گیا۔

ریاست کے گورنر لیفٹیننٹ جنرل KT Parnaik نے جناب پیماکھانڈو کو عہدے اور راز داری کا حلف دلایا۔

مرکزی وزیرداخلہ امت شاہ، BJP کے صدر جے پی نڈّا اور پارٹی کے جنرل سکریٹری BL سنتوش اُن لوگوں میں شامل ہیں، جنھوں نے حلف برداری کی تقریب میں شرکت کی۔

جناب کھانڈو کو کَل مرکزی مشاہدین روی شنکر پرساد اور ترون چُگھ کی موجودگی میں اروناچل پردیش BJP قانون ساز پارٹی کا لیڈر اتفاق رائے سے چنا گیا تھا۔

PM Yoga Video

21 جون کو یوگا کے دسویں عالمی دن سے پہلے وزیراعظم نریندر مودی نے آج سوشل میڈیا پلیٹ فارم ایکس پر تاڑاسَن کی ایک ویڈیو کلپ شیئر کی ہے۔ اِس کلپ میں کھڑے ہوکر کئے جانے والے یوگا کے آسنوں کے صحت پر اچھے اثرات کو بتایا گیا ہے۔ اِس ویڈیو کو شیئر کرتے ہوئے وزیراعظم نے کہا کہ تاڑاسَن جسم کیلئے بہت سودمند ہے اور یہ اُسے مضبوطی اور توازن فراہم کرتا ہے۔

J&K Terror Attacks

جموں کشمیر میں گزشتہ 96 گھنٹے کے دوران جموں خطے میں تصادم اور حملوں کے پانچ واقعات ہوئے ہیں، جن میں کٹھوعہ اور Reasi ضلعے میں دو دہشت گرد مارے گئے۔ CRPF کے ایک جوان اور 9 عام شہریوں کی بھی موت ہوئی ہے۔ کئی لوگ زخمی بھی ہوئے ہیں۔

آکاشوانی جموں کے نامہ نگار نے بتایا ہے کہ جموں خطے میں دہشت گردانہ حملوں میں سات سیکورٹی اہلکار زخمی ہوگئے۔ اِن میں پانچ سپاہی اور ایک خصوصی پولیس افسر SPO اور ایک پولیس اہلکار شامل ہے۔ اِن حملوں میں 42 عام شہری بھی زخمی ہوئے ہیں۔

Kuwait Fire

کویت کے سرکاری وکیل نے جنوبی Mangaf علاقے میں غیرملکی ورکروں کی ایک رہائشی عمارت میں آگ لگنے کے واقعے کی تحقیقات شروع کردی ہے، جس میں 40 بھارتی شہریوں سمیت کم از کم 49 غیرملکی کارکن ہلاک اور درجنوں زخمی ہوگئے تھے۔ سوشل میڈیا پلیٹ فارم پر سرکاری وکیل نے کہا کہ اِس تحقیقات کا مقصد اُس وجہ کا پتہ لگانا ہے جس کے سبب آگ لگنے کا یہ المناک واقعہ پیش آیا۔ کویت کے خارجی اُمور کے وزیر عبداللہ Al-Yahya اور وزیر صحت ڈاکٹر احمد Al-Awadhi اِس واقعے میں زخمی ہوئے افراد کی عیادت کیلئے Al-Adan اسپتال گئے۔ ایک پریس بیان میں کویت کی وزارت خارجہ نے زخمی افراد کیلئے بہترین صحت خدمات فراہم کرنے کے حکومت کے عہد کی تصدیق کی ہے اور اُن کی جلد صحتیابی کی دعا کی ہے۔

کویت کی داخلہ اُمور کی وزارت نے اعلان کیا ہے کہ Al- Mangaf عمارت میں آگ لگنے کے واقعے میں ہلاک ہونے والوں کی تعداد 49 ہوگئی ہے۔

بھارتی مشن آگ لگنے کے واقعے سے متاثرہ بھارتی شہریوں کو راحت پہنچانے کیلئے کویت کے حکام کے ساتھ رابطہ قائم کئے ہوئے ہے۔

IMD Weather

بھارتی موسمیات محکمےIMD نے اترپردیش، مغربی بنگال کے گنگا کے ترائی والے علاقوں، بہار اور جھارکھنڈ کے حصوں میں اگلے تین سے چار دن کے دوران شدید سے بہت شدید گرمی جاری رہنے کی پیشگوئی کی ہے۔

IMD نے اتراکھنڈ، پنجاب، ہریانہ، چنڈی گڑھ، دلی، مدھیہ پردیش، راجستھان، ہماچل پردیش، جموں ڈویژن اور اوڈیشہ کے کچھ حصوں میں بھی اسی مدت کے دوران شدید گرمی کی پیشگوئی کی ہے۔البتہ موسمیات سے متعلق محکمے نے کہا ہے کہ اگلے تین روز میں مشرقی بھارت میں زیادہ سے زیادہ درجہ حرارت میں کوئی خاص تبدیلی نہیں ہوگی۔

IMD نے کہاہے کہ جنوب مغربی مانسون کے آئندہ دو تین دنوں میں اوڈیشہ، ساحلی آندھراپردیش اور شمال مغربی خلیج بنگال کے کچھ حصوں کی جانب مزید آگے بڑھنے کیلئے موسم سازگار ہے۔

IMD نے ذیلی ہمالیائی مغربی بنگال، سکم اور شمال مشرقی بھارت میں اگلے چار سے پانچ روز کے دوران شدید سے بہت شدید بارش کی بھی پیشگوئی کی ہے۔ دلی میں کل زیادہ سے زیادہ درجہ حرارت 44 اعشاریہ سات ڈگری سیلسیس درج کیا گیا۔

UP Power Demand

اترپردیش میں پارہ تیزی کے ساتھ چڑھنے کے تناظر میں بجلی کی مانگ 29 ہزار 820 میگاواٹ کی ریکارڈ سطح پر پہنچ گئی ہے۔ اِس سے پہلے 31 مئی کو بجلی کی مانگ 29 ہزار 727 تک پہنچ گئی تھی۔

گِرڈ انڈیا پاور سپلائی رپورٹ کے مطابق اِس مہینے کی دَس تاریخ کو اترپردیش نے 28 ہزار 889 میگاواٹ بجلی سپلائی کرکے ملک میں اوّل مقام حاصل کیا۔ اِس طرح وہ مہاراشٹر اور گجرات جیسی ریاستوں سے آگے نکل گئی۔

مذکورہ رپورٹ میں اِس بات کو اُجاگر کیا گیا ہے کہ مہاراشٹر نے چوبیس ہزار 254 میگاواٹ بجلی کی مانگ پوری کی، جبکہ گجرات نے 24 ہزار231، تمل ناڈو نے 16 ہزار257 اور راجستھان نے 16 ہزار781 میگاواٹ بجلی کی مانگ پوری کی،

لیکن اترپردیش کے بجلی محکمے نے سب سے زیادہ مانگ کے اوقات کے دوران بجلی سپلائی کرنے کا قومی ریکارڈ قائم کیا ہے، اِس سے بجلی کی مانگ بڑھنے کے تناظر میں اُس کے مضبوط اور مستحکم بنیادی ڈھانچے کی عکاسی ہوتی ہے۔

Sikkim Landslide

سکم کے شمالی حصوں میں کَل سے لگاتار بارش ہونے کے تناظر میں Mangan کے اطراف اور دیگر مختلف مقامات پر چٹانوں کے ٹکڑے گرنے کے بڑے واقعات پیش آئے ہیں۔ ؎اِس سے3 افراد کی جان گئی ہے، مکان تہس نہس ہوگئے ہیں اور کئی کنبے بے گھر ہوگئے ہیں۔

سکم کے وزیراعلیٰ پریم سنگھ تمانگ نے تیزی کے ساتھ جامع کارروائی کرنے کی ہدایات جاری کی ہیں۔ جناب تمانگ نے بتایا کہ متاثرہ لوگوں کو ہر ممکن امداد پہنچانے کیلئے کوششیں کی جارہی ہیں۔

Badminton

بھارت کی بیڈمنٹن کھلاڑی آکرشی کشیپ سڈنی میں آسٹریلیائی اوپن کے خواتین سنگلز کے کوارٹر فائنل میں پہنچ گئی ہیں۔ انہوں نے پری-کوارٹر فائنل میں آسٹریلیا کی Kai Qi Teoh کو سیدھے سیٹوں میں اکیس-سولہ، اکیس-تیرہ سے ہرایا۔

مکسڈ ڈبلز کے زمرے میں سُمیت ریڈی اور سِکّی ریڈی کی بھارتی جوڑی سیدھے سیٹوں میں آسٹریلیائی جوڑی کو ہراکر کوارٹر فائنل میں پہنچ گئی ہے۔ مَردوں کے سنگلز میں جاپان کے Kenta Nishimoto نے بھارت کے کرن جورج کو بائیس-بیس، اکیس-چھ سے ہرادیا۔

T-20 Worl Cup

مردوں کے ICC ٹی-ٹوینٹی عالمی کپ کرکٹ میں بھارت نے کَل رات نیویارک میں Nassau کاؤنٹی انٹرنیشنل کرکٹ اسٹیڈیم میں امریکہ کو 7 وکٹ سے ہرادیا۔ اِس جیت کے ساتھ ہی بھارت سپرآٹھ میں پہنچ گیا ہے جبکہ اس کا ایک میچ باقی ہے۔

پہلے بلے بازی کرتے ہوئے امریکہ نے 110رن بنائے۔ بھارت کیلئے اَرشدیپ سنگھ نے شاندار گیند بازی کرتے ہوئے 4 وکٹ حاصل کئے۔ بھارت کی بلے بازی کی شروعات بہت خراب رہی اور امریکہ کے بائیں ہاتھ کے تیز گیند باز سوربھ نیتر وَلکر نے وراٹ کوہلی کو صفر اور روہت شرما کو 3 رن پر آؤٹ کردیا۔ اِس کے بعد بھارت کیلئے سوریہ کمار یادو اور شیوم دوبے نے اپنی بہترین ساجھیداری کے ذریعے بھارت کو جیت سے ہمکنار کرایا۔

آج Trinidad کے برائن لارا اسٹیڈیم میں میزبان ویسٹ انڈیز نے نیوزی لینڈ کو 13 رن سے ہراکر سُپر آٹھ میں اپنی جگہ پکی کرلی۔ آج ایک اور مقابلے میں ویسٹ انڈیز کے Kingstown میں بنگلہ دیش کا مقابلہ نیدر لینڈس سے ہوگا۔

٭٭٭